open-index/open-wikipedia-markdown huggingface dataset:
Φατίμα Μερνίσι

Η **Φάτιμα Μερνίσι** (αραβική γλώσσα: فاطمة مرنيسي , Φεζ, 1940 — Ραμπάτ, 30 Νοεμβρίου 2015) ήταν Μαροκινή φεμινίστρια συγγραφέας και κοινωνιολόγος.

## Βιογραφία
Η Μερνίσι γεννήθηκε σε μια μεσοαστική οικογένεια στο Φεζ το 1940. Έλαβε την πρωτοβάθμια εκπαίδευση της σε ένα σχολείο που ίδρυσε το εθνικιστικό κίνημα, και τη δευτεροβάθμια εκπαίδευση σε ένα παρθεναγωγείο που χρηματοδοτούνταν από το γαλλικό προτεκτοράτο. Το 1957, σπούδασε πολιτικές επιστήμες στη Σορβόννη και στο Πανεπιστήμιο Brandeis, όπου έλαβε το διδακτορικό της. Επέστρεψε για να εργαστεί στο Πανεπιστήμιο Μοχάμεντ Ε´ και δίδαξε στο Faculté des Lettres μεταξύ του 1974 και του 1981 σε θέματα όπως η μεθοδολογία, η κοινωνιολογία της οικογένειας και ψυχοκοινωνιολογία. Είχε γίνει γνωστή διεθνώς κυρίως ως μουσουλμάνα φεμινίστρια.

Ως μουσουλμάνα φεμινίστρια, τη Μερνίσι την απασχολούσε κυρίως το Ισλάμ και οι ρόλοι των γυναικών σ' αυτό, αναλύοντας την ιστορική εξέλιξη της ισλαμικής σκέψης και τις σύγχρονες εκδήλωσης της. Μέσα από μια λεπτομερή διερεύνηση της φύσης της διαδοχής του Μωάμεθ, που έθετε υπό αμφισβήτηση την εγκυρότητα ορισμένων από τις χαντίθ (ομιλίες και παραδόσεις που αποδίδονται σ' αυτόν), και ως εκ τούτου την υποταγή των γυναικών που βλέπει στο Ισλάμ, αλλά όχι κατ' ανάγκη στο Κοράνι.  Έγραψε εκτενώς για τη ζωή μέσα σε χαρέμια, το φύλο, και τη δημόσια και ιδιωτική σφαίρα.  Συνέβαλε με το άρθρο "Η κόρη του εμπόρου και ο γιος του σουλτάνου" στην ανθολογία του 1984, *Η Αδελφότητα είναι Παγκόσμια: Η Ανθολογία του Διεθνούς Κινήματος Γυναικών*, υπό την επιμέλεια του Ρόμπιν Μόργκαν.

Ως κοινωνιολόγος η Μερνίσι είχε κάνει επιτόπια έρευνα κυρίως στο Μαρόκο. Σε αρκετές περιπτώσεις, στα τέλη της δεκαετίας του 1970 και στις αρχές της δεκαετίας του 1980 διηύθυνε συνεντεύξεις, προκειμένου να χαρτογραφήσει τις επικρατούσες συνήθειες στις γυναίκες και την εργασία. Έχει κάνει κοινωνιολογική έρευνα για την UNESCO και την ΔΟΕ, καθώς και για τις αρχές του Μαρόκου. Στα τέλη του 1970 και στη δεκαετία του 1980 η Μερνίσι αρθρογραφούσε σε περιοδικά και άλλες εκδόσεις για τις γυναίκες στο Μαρόκο και τις γυναίκες και το Ισλάμ από μια σύγχρονη όσο και από ιστορική σκοπιά.

Το 2003, η Μερνίσι τιμήθηκε με το Βραβείο Πριγκίπισσα των Αστουριών μαζί με τη Σούζαν Σόνταγκ.

Η Μερνίσι ήταν καθηγήτρια στο Πανεπιστήμιο Μοχάμεντ Ε' του Ραμπάτ και ερευνήτρια στο Πανεπιστημιακό Ινστιτούτο Επιστημονικής Έρευνας, στην ίδια πόλη.. Πέθανε στο Ραμπάτ στις 30 Νοεμβρίου 2015.

## Βιβλία της στην Ελλάδα
Φατίμα Μερνίσι, *Όνειρα φυγής: Ιστορίες από τη ζωή σ’ ένα χαρέμι*, μετάφραση: Σάντυ Παρίση, Εκδόσεις Λιβάνης - Το Κλειδί, 1996, ISBN 978-960-237-120-6

## Εξωτερικοί σύνδεσμοι
Fatema Mernissi (αγγλικά)

## Παραπομπές


Κατηγορία:Μαροκινοί κοινωνιολόγοι
Κατηγορία:Αποδέκτες του βραβείου Erasmus
Κατηγορία:Μαροκινοί φεμινιστές
Φαίδρος (όνομα)

**Φαίδρος** (ΑΕ **Φαῖδρος**), ελληνικό αντρικό κύριο όνομα.

## Ετυμολογία
Το αρχαιοελληνικό όνομα *Φαῖδρος* προέρχεται από το επίθετο *φαιδρός* με αναβιβασμό του τόνου (όπως, λ.χ., *[[Λεωχἀρης (όνομα)|Λεωχάρης]]* 

Κατηγορία:Ανδρικά ελληνικά ονόματα
Κατηγορία:Αρχαία ελληνικά ονόματα
Κατηγορία:Αγιωνύμια
NGC 1701

Ο **[[Νέος Γενικός Κατάλογος|NGC]] 1701** είναι σπειροειδής γαλαξίας τύπου (R) SA(r)ab? στον αστερισμό Γλυφείον. Απέχει περίπου 240 εκατομμύρια έτη φωτός από την Γη και τον ανακάλυψε ο Τζον Χέρσελ στις 6 Νοεμβρίου 1843..

## Παραπομπές


## Αναφορές

01701
16352
Κατηγορία:Γλυφείον (αστερισμός)
Κατηγορία:Σπειροειδείς γαλαξίες
NGC 1679

thumb|right|250px|Ο NGC 1679
Ο **[[Νέος Γενικός Κατάλογος|NGC]] 1679** είναι ραβδωτός σπειροειδής γαλαξίας τύπου SBm, ο οποίος βρίσκεται στον αστερισμό Γλυφείον. Τον ανακάλυψε στις 18 Νοεμβρίου 1835 ο Βρετανός αστρονόμος Τζον Χέρσελ.

## Αναφορές

## Εξωτερικοί σύνδεσμοι
* 

1679
16120
Κατηγορία:Γλυφείον (αστερισμός)
Κατηγορία:Ραβδωτοί σπειροειδείς γαλαξίες
Πήτερ Στάιν (αποσαφήνιση)

Το όνομα **Πήτερ Στάιν** μπορεί να αναφέρεται στα παρακάτω άτομα:

* Πήτερ Στάιν (νομικός), βρετανός νομικός και ακαδημαϊκός (*γενν*. 1926)
* Πήτερ Στάιν (κινηματογραφιστής), αμερικανός σκηνοθέτης ταινιών τρόμου (*γενν*. 1943)

Για άλλα πρόσωπα, Γερμανούς ή γερμανικής καταγωγής, δείτε:
* Πέτερ Στάιν (αποσαφήνιση)
Sentinel-1A

Ο **Sentinel-1A** είναι ευρωπαϊκός δορυφόρος απεικόνισης με ραντάρ ο οποίος εκτοξεύτηκε το 2014. Είναι ο πρώτος δορυφόρος τύπου Sentinel 1 που στάλθηκε στο διάστημα, στα πλαίσια του προγράμματος Κοπέρνικος της ESA και φέρει ραντάρ συνθετικού διαφράγματος χάρη στο οποίο παρέχει δεδομένα ανεξαρτήτως των καιρικών συνθηκών που επικρατούν στην γήινη επιφάνεια και των συνθηκών φωτισμού. Παρατηρεί μεγάλο εύρος φαινομένων στην επιφάνεια, όπως πετρελαιοκηλίδες, παγόβουνα και μεγάλες συγκεντρώσεις πάγου στην θάλασσα, μετακινήσεις στην ξηρά και αλλαγές στον τρόπο χρήσης της γης.

## Αποστολή
Ο Sentinel 1A έφτασε στο διαστημικό κέντρο στο Κουρού της Γαλλικής Γουινέας στις 25 Φεβρουαρίου 2014. Η εκτόξευσή του είχε προγραμματιστεί για τις 28 Μαρτίου και πραγματοποιήθηκε τελικά στις 3 Απριλίου (21:02 GMT) με πύραυλο Σογιούζ. Τα προκαταρκτικά δεδομένα που συλλέχθηκαν έδειξαν πως ο δορυφόρος έστελνε χρήσιμη πληροφορία πριν από την ολοκλήρωση της διαμέτρησης (αγγλ. *calibration*) του ραντάρ του. Καταγράφηκαν πληροφορίες σχετικά με την ύπαρξη επιπλέοντος πάγου προκειμένου να διασφαλισθεί η ασφαλής διέλευση των πλοίων, καθώς και δεδομένα για τον καθορισμό της διαφοράς ανάμεσα σε εκτάσεις ξηράς που καλύπτονται από δάση, χρησιμοποιούνται για καλλιέργεια ή είναι αστικές περιοχές.

Η πλήρως επιχειρησιακή φάση του Sentinel-1A ξεκίνησε στις 6 Οκτωβρίου 2014, όταν τα δεδομένα έγιναν διαθέσιμα σε όλους τους συμβεβλημένος χρήστες του συστήματος. 

Ο δορυφόρος χρησιμοποιήθηκε επίσης για τον έλεγχο του Ευρωπαϊκού Συστήματος Αναμετάδοσης Δεδομένων (European Data Relay System). Συγκεκριμένα μεταδόθηκαν μέσω οπτικής σύνδεσης δεδομένα από τον Sentinel-1A, που βρίσκεται σε χαμηλή περιγήινη τροχιά, στον δορυφόρο Alphasat και από εκεί σε σταθμό εδάφους.

## Δείτε επίσης
* Διαστημικές αποστολές το 2014

## Παραπομπές


## Εξωτερικοί σύνδεσμοι
* Sentinel-1 sends back 'selfie' with open arms - ESA image of Sentinel 1A in space after solar panel and radar deployment
* Sentinel-1  at ESA – Sentinel Online
* Sentinel-1 at ESA – Earth Online
* Sentinel-1 at ESA – about us
* Sentinel-1 Scientific Data Hub – ESA
* EDRS SpaceDataHighway

Κατηγορία:Διαστημικές αποστολές το 2014
Μπεάτα Σίντουο

Η **Μπεάτα Μάρια Σίντουο** (πολωνικά: *Beata Maria Szydło*, 15 Απριλίου 1963), γεννημένη ως **Μπεάτα Κουσίνσκα** (πολ.: *Beata Kusińska*), είναι Πολωνή πολιτικός, η οποία υπηρέτησε ως πρωθυπουργός της χώρας από το 2015 ως το 2017. Είναι αντιπρόεδρος του κόμματος Νόμος και Δικαιοσύνη και ηγήθηκε επιτυχώς της εκστρατείας του κόμματος τόσο στις προεδρικές όσο και στις βουλευτικές εκλογές του 2015, καθώς κατετάγη πρώτο.

## Πρώτα χρόνια
Η Μπεάτα Σίντουο γεννήθηκε στις 15 Απριλίου 1963 στο Οσφιέντσιμ και μεγάλωσε κοντά στο Μπζέστσε, όπου ο πατέρας της εργαζόταν ως ανθρακωρύχος. Αποφοίτησε από το Γιαγκιελόνιο Πανεπιστήμιο της Κρακοβίας το 1989.

## Πολιτική σταδιοδρομία
Στα 35 της χρόνια, η Μπεάτα Σίντουο εξελέγη δήμαρχος του Γκμίνα Μπζέστσε, ενώ στις 25 Σεπτεμβρίου 2005 εξελέγη μέλος του Σέιμ (Βουλή) εκπροσωπώντας τη 12η περιφέρεια του Χσάνουφ ως υποψήφια του κόμματος «Νόμος και Δικαιοσύνη».

Το συνέδριο της 20ης Ιουνίου 2015 του κόμματος «Νόμος και Δικαιοσύνη» ανέδειξε τη Σίντουο ως υποψήφια πρωθυπουργό του κόμματος για τις εκλογές του ιδίου έτους. Το κόμμα της επικράτησε του κυβερνώντος κόμματος Πολιτική Πλατφόρμα με ποσοστό 37,6% έναντι του 24,1% που συγκέντρωσε η «Πολιτική Πλατφόρμα». Διαδέχθηκε την Εύα Κόπατς στην πρωθυπουργία της χώρας. Τον Δεκέμβριο του 2017 παραιτήθηκε και αντικαταστάθηκε από τον Ματέους Μοραβιέτσκι.

## Προσωπική ζωή
Είναι παντρεμένη με τον Έντβαρντ Σίντουο και έχουν δύο γιους.

## Παραπομπές


Κατηγορία:Πρωθυπουργοί της Πολωνίας
Κατηγορία:Γυναίκες Πρωθυπουργοί
Κατηγορία:Πολωνές πολιτικοί
Κατηγορία:Πολωνοί δικηγόροι
Κατηγορία:Πολωνοί Ρωμαιοκαθολικοί
Κατηγορία:Απόφοιτοι του Γιαγκελόνιου Πανεπιστημίου
Κατηγορία:Πολιτικοί του Νόμος και Δικαιοσύνη
Κατηγορία:Μέλη του Σέιμ της Πολωνίας (2005-2007)
Κατηγορία:Μέλη του Σέιμ της Πολωνίας (2007-2011)
Κατηγορία:Μέλη του Σέιμ της Πολωνίας (2011-2015)
Κατηγορία:Μέλη του Σέιμ της Πολωνίας (2015-2019)
Κατηγορία:Ευρωβουλευτές της Πολωνίας
USA-233

Ο **USA-233** ή **WGS-4** είναι αμερικανικός στρατιωτικός τηλεπικοινωνιακός δορυφόρος ο οποίος εκτοξεύτηκε το 2012. Είναι ο τέταρτος τεχνητός δορυφόρος Wideband Global SATCOM και ο πρώτος του WGS Block II που στάλθηκε στο διάστημα.

## Περιγραφή
Ο USA-233 μπορεί να μεταδώσει δεδομένα με bandwith περίπου 3,6 ανά δευτερόλεπτο. Επίσης μπορεί να χρησιμοποιήσει ως και 19 ανεξάρτητες ακτίνες μετάδοσης, που στοχεύουν σε διαφορετικά σημεία στην Γη, λειτουργεί δε σε συχνότητες εύρους 8–12 GHz (x band) και 26,5–40 GHz (ka band). Κατασκευάστηκε από την Boeing με βάση τον BSS-702, έχει μάζα 5987 kg και αναμένεται να παραμείνει λειτουργικός για 14 χρόνια. Πρόωση/δυνατότητα αυξομείωσης της τροχιάς παρέχουν ένας κινητήρας R-4D και τέσσερις προωθητήρες ιόντων XIPS-25.

## Αποστολή
Εκτοξεύτηκε στις 20 January 2012 (00:38 UTC) με πύραυλο Delta IV-M+(5,4) από το ακρωτήριο Κανάβεραλ. Τέθηκε επιτυχώς σε τροχιά και εν συνεχεία έλαβε προσδιοριστικό αριθμό στον Κατάλογο Δορυφόρων καθώς και το διεθνή προσδιοριστή 2012-003A. Ο δορυφόρος χρησιμοποίησε το δικό του σύστημα πρόωσης για να τεθεί σε γεωσύγχρονη τροχιά.

## Δείτε επίσης
* Διαστημικές αποστολές το 2012

## Παραπομπές


Κατηγορία:Διαστημικές αποστολές το 2012
Πήτερ Φόργκατς

Ο **Πήτερ Φόργκατς** (Péter Forgács, 1950) είναι καλλιτέχνης (media artist) και ανεξάρτητος παραγωγός ταινιών που έχει την έδρα του στη Βουδαπέστη. Είναι γνωστός κυρίως για τη σειρά βραβευμένων ταινιών του "*Ιδιωτική Ουγγαρία*", που βασίζονται σε ερασιτεχνικές ταινίες από τη δεκαετία του 1930 και του 1960, στις οποίες καταγράφεται η καθημερινότητα ανθρώπων που σύντομα θα διαταραχθεί εξαιτίας κατακλυσμιαίων και τραυματικών ιστορικών εξελίξεων που λαμβάνουν χώρα εκτός της ταινίας.

## Βιογραφία
Ο Φόργκατς είναι ενεργός στα καλλιτεχνικά δρώμενα της χώρας του από το 1976. Στα τέλη της δεκαετίας του 1970 και στη δεκαετία του 1980 συνεργάστηκε με το μουσικό σύνολο "*[[Group 180]]*" https://web.archive.org/web/20110713093122/http://www.jazzloft.com/p-47126-szemzoreichmelisrzewski.aspx και παράλληλα ξεκίνησε να δουλεύει στο κινηματογραφικό στούντιο *Béla Balázs*. Το 1983 ίδρυσε στη Βουδαπέστη το *Private Photo & Film Archives Foundation*, μια μοναδική συλλογή παλιών ερασιτεχνικών φιλμ, μέρη των οποίων αξιοποίησε ως "ακατέργαστα δεδομένα" για τις μοναδικές μεταμοντέρνες επαναορχηστρώσεις της ιστορίας που κάνει. Το 2002 έγινε έκθεση στο Ερευνητικό Ινστιτούτο Γκέτι με τίτλο *The Danube Exodus: Rippling Currents of the River*. Πραγματοποίησε το διεθνές ντεμπούτο του με την *Οικογένεια Bartos* (1988), στην οποία απονεμήθηκε το *Grand Prix* στο Παγκόσμιο Φεστιβάλ Βίντεο στη Χάγη (1990). Έκτοτε ο Φόργκατς έχει λάβει πολλές ακόμα τιμητικές διακρίσεις και βραβεύσεις στη Βουδαπέστη, τη Λισαβόνα, τη Μασσαλία, το Διεθνές Φεστιβάλ Κινηματογράφου του Σαν Φρανσίσκο και αλλού.

Στο *Prix Europa* στο Βερολίνο έλαβε το *European TV Documentary of the Year Award* για το 1997. Το 2007 τιμήθηκε με το βραβείο Erasmus και το 2009 εκπροσώπησε την Ουγγαρία στη Μπιενάλε της Βενετίας. Το 2013 δημιούργησε βιντεοσύνθεση (″*Letters to Afar*″) για το Μουσείο Ιστορίας των Πολωνοεβραίων στη Βαρσοβία, μαζί με το *The Klezmatics Group*, καθώς και τη ″*Looming Fire - Stories from The Dutch East Indies 1900-1940*″ στο Ολλανδικό Ινστιτούτο Κινηματογράφου EYE.

## Παραπομπές


## Εξωτερικοί σύνδεσμοι
* Official website of Peter Forgacs
* Péter Forgács' exhibition at the 53rd Venice Biennale - Hungarian Pavilion
* The Danube Exodus data website
* Prix Europa 1997 FREE FALL awarded
* https://archive.today/20140303102932/http://www.jewishmuseum.org.pl/en/event/letters-afar-may-18th-september-30th-2013

Κατηγορία:Αποδέκτες του βραβείου Erasmus
Κατηγορία:Ούγγροι σκηνοθέτες κινηματογράφου
Αθήναιος (αποσαφήνιση)

Το όνομα **Αθήναιος** μπορεί να αναφέρεται σε:

*Αθήναιος ο Nαυκρατίτης, αρχαίος Έλληνας βιολόγος που έζησε στην Αλεξάνδρεια.
*Αθήναιος ο Τακτικός, αρχαίος Έλληνας μαθηματικός του 1ου π.Χ. αι.
*Αθήναιος ο Κυζικηνός, αρχαίος Έλληνας μαθηματικός του 4ου π.Χ. αι.
*Αθήναιος ο επιγραμματοποιός, αρχαίος Έλληνας επιγραμματοποιός ο οποίος μνημονεύεται από τον Διογένη Λαέρτιο.και του οποίου το επίγραμμα σώζεται και στο έργο του Λαέρτιου Βίοι Φιλοσόφων αλλά και στην Παλατινή Ανθολογία
Άλεκ Ντάγκλας Χιουμ

Ο Σερ **Αλεξάντερ Φρέντερικ Ντάγκλας Χιουμ, Βαρόνος Χιουμ του Χίρσελ** (αγγλικά: *Alexander Frederick "Alec" Douglas-Home, Baron Home of the Hirsel*, 2 Ιουλίου 1903 – 9 Οκτωβρίου 1995) ήταν Βρετανός πολιτικός και αριστοκράτης, που υπηρέτησε ως Πρωθυπουργός του Ηνωμένου Βασιλείου, από τον Οκτώβριο του 1963 έως τον Οκτώβριο του 1964. Διετέλεσε ως Ηγέτης του Συντηρητικού Κόμματος, από το 1963 έως το 1965. 

Υπηρέτησε επίσης, ως Αρχηγός της Α.Μ. Πλέον Πιστής Αντιπολίτευσης του Ηνωμένου Βασιλείου, από τον Οκτώβριο του 1964 έως τον Ιούλιο του 1965. 

Χρημάτισε δύο φορές ως Υπουργός Εξωτερικών του Ηνωμένου Βασιλείου, από το 1960 έως το 1963, υπό την Κυβέρνηση του Χάρολντ Μακμίλαν, και από το 1970 έως το 1974, υπό την Κυβέρνηση του Έντουαρντ Χιθ. Επίσης, χρημάτισε ως Υπουργός Κοινοπολιτειακών Υποθέσεων, από το 1955 έως το 1960, υπό τις Κυβερνήσεις του Άντονι Ήντεν και του Χάρολντ Μακμίλαν, καθώς και ως Υπουργός αρμόδιος για την Σκωτία, από το 1951 έως το 1955, υπό την Κυβέρνηση του Ουίνστον Τσώρτσιλ.  

Επιπλέον, υπηρέτησε και ως Ηγέτης της Βουλής των Λόρδων, από το 1957 έως το 1960. Ήταν μέλος της Βουλής των Λόρδων, από το 1951 έως το 1963, και από το 1974 έως τον θάνατό του, το 1995. 

Τέλος, υπηρέτησε ως βουλευτής της Βουλής των Κοινοτήτων του Ηνωμένου Βασιλείου, με το Συντηρητικό Κόμμα, για την εκλογική περιφέρεια του Λάναρκ (1931-1945, 1950-1951) και για την εκλογική περιφέρεια του Κίνρος εντ Γουέστερν Πέρθσαϊρ (1963-1974).

## Βιογραφία
Ο Άλεκ Ντάγκλας Χιουμ, γεννήθηκε τον Ιούλιο του 1903 στο Μέιφερ του Λονδίνου, όπου και μεγάλωσε. Ήταν γιος του Λόρδου Τσάρλς Ντάγκλας Χιουμ και της Λαίδης Λίλιαν Λάμπτον. Το 1918, ο Άλεκ, ύστερα από τον θάνατο του πατέρα του, έλαβε τον τίτλο του 14ου Κόμη του Χιουμ. 

Φοίτησε στo σχολείο του "Ludgrove School" και στη συνέχεια στο Λύκειο του "Eton College" στο Μπέρκσαϊρ της Αγγλίας, απ'όπου και αποφοίτησε το 1922. Κάτοπιν, σπούδασε Σύγχρονη Ιστορία στο Πανεπιστήμιο της Οξφόρδης, λαμβάνοντας πτυχίο (BA) το 1925. 

### Βιογραφικές αναφορές
Στις 21 Ιουλίου του 1964 υποδέχθηκε στο Λονδίνο τον πρωθυπουργό της Ελλάδας, Γεώργιο Παπανδρέου. Οι συνομιλίες για το Κυπριακό χαρακτηρίστηκαν από τον Τύπο ως άκαρπες.

Το 1965 έδυσε στη Μεγάλη Βρετανία το άστρο του Άλεκ Ντάγκλας Χιουμ, του τελευταίου αριστοκράτη πρωθυπουργού. Ο Χιουμ δεν μπόρεσε να αποσοβήσει την εκλογική ήττα του Συντηρητικού Κόμματος το 1964, ούτε να γεφυρώσει τα βαθύτατα ιδεολογικά ρήγματα που το διέτρεχαν. Έτσι, στις 22 Ιουνίου του 1965, ανακοίνωσε αιφνιδιαστικά την παραίτησή του από την ηγεσία των Τόρις, ανοίγοντας το δρόμο στον Έντουαρντ Χιθ.

## Παραπομπές


## Εξωτερικοί σύνδεσμοι
* 
* 

Κατηγορία:Πρωθυπουργοί του Ηνωμένου Βασιλείου
Κατηγορία:Ηγέτες του Συντηρητικού Κόμματος (Ηνωμένο Βασίλειο)
Κατηγορία:Πολιτικοί του Συντηρητικού Κόμματος (Ηνωμένο Βασίλειο)
Κατηγορία:Άγγλοι ευγενείς
Κατηγορία:Άγγλοι πολιτικοί
Κατηγορία:Βρετανοί ευγενείς
Κατηγορία:Απόφοιτοι του Πανεπιστημίου της Οξφόρδης
Κατηγορία:Τάγμα της Ακάνθου
Κατηγορία:Υπουργοί Εξωτερικών του Ηνωμένου Βασιλείου
Ταμγκάλι

Το **Ταμγκάλι** είναι μια τοποθεσία, που βρίσκεται 120 χιλιόμετρα βορειοδυτικά της πρωτεύουσας του Καζακστάν, Αλμάτι. Το όνομα της (Ταμγκάλι) σημαίνει στα καζάκικα *ζωγραφισμένη ή σημαδεμένη περιοχή* και προέρχεται από τα περίπου 5.000 πετρογλυφικά που έχουν βρεθεί σε μικρά φαράγγια της περιοχής. 

Τα περισσότερα από αυτά τα πετρογλυφικά χρονολογούνται από την Εποχή του Χαλκού, υπάρχουν όμως και ορισμένα από την Εποχή του Σιδήρου καθώς και κάποια από το Μεσαίωνα.

Το 2004 το Ταμγκάλι ανακηρύχτηκε Μνημείο Παγκόσμιας Κληρονομιάς της UNESCO.

## Φωτογραφίες

File:Tamgaly Petroglyph Horse.jpg|Πετρογλυφικά στο Ταμγκάλι
File:Tamgaly Dancers.JPG| Πετρογλυφικά στο Ταμγκάλι
File:Tamgaly Ravine Panorama.JPG|Η είσοδος ενός από τα μικρά φαράγγια στο Ταμγκάλι όπου βρέθηκαν πετρογλυφικά


## Εξωτερικοί σύνδεσμοι
*http://whc.unesco.org/en/list/1145

Κατηγορία:Γεωγραφία του Καζακστάν
Κατηγορία:Μνημεία Παγκόσμιας Κληρονομιάς στην Ασία
Κατηγορία:Περιφέρεια Αλμάτι
Χουαρί Μπουμεντιέν

Ο **Χουαρί Μπουμεντιέν** (, 23 Αυγούστου 1932 – 27 Δεκεμβρίου 1978) υπηρέτησε ως πρόεδρος του Επαναστατικού Συμβουλίου της Αλγερίας από τις 19 Ιουνίου του 1965 έως τις 12 Δεκεμβρίου του 1976 και στη συνέχεια ως δεύτερος πρόεδρος της Αλγερίας έως τον θάνατό του στις 27 Δεκεμβρίου του 1978.

Τις πρώτες πρωινές ώρες της 19ης Ιουνίου του 1965, ο συνταγματάρχης Χουαρί Μπουμεντιέν κατέλαβε την εξουσία στην Αλγερία, με ένα αναίμακτο στρατιωτικό πραξικόπημα που έθεσε τέλος στην τριετή διαμάχη των ενόπλων δυνάμεων με τον πρόεδρο που οι ίδιες όρισαν, τον χαρισματικό, δημοφιλή ηγέτη του αντιαποικιακού αγώνα, Αχμέντ Μπεν Μπελά. Έχοντας παρεισφρήσει στο κέντρο του Αλγερίου με το πρόσχημα της προετοιμασίας των μέτρων ασφαλείας για την προγραμματισμένη να διεξαχθεί εκεί στις 29 Ιουνίου Αφρασιατική Διάσκεψη Κορυφής, οι δυνάμεις των πραξικοπηματιών κατέλαβαν χωρίς αντίσταση όλα τα επίκαιρα σημεία. Ταυτόχρονα, άρματα μάχης περικύκλωσαν την έπαυλη του Μπεν Μπελά, εξουδετερώνοντάς τον πλήρως. Η πρώτη αντίδραση των Αλγερινών την Κυριακή του πραξικοπήματος ήταν ψύχραιμη. Ωστόσο, από το ίδιο βράδυ συγκροτήθηκαν οι πρώτες διαδηλώσεις υπέρ του Μπεν Μπελά. Η νεολαία του Οράν και άλλων μεγάλων πόλεων, φανατικά δοσμένη στον άνθρωπο που ενσάρκωσε στα μάτια της όχι μόνο την απελευθέρωση αλλά και το όνειρο ενός αυστηρά σοσιαλιστικού παναραβισμού, τέθηκε επικεφαλής χιλιάδων Αλγερινών, με τους οποίους συχνά ενώνονταν και οι αστυνομικές και στρατιωτικές δυνάμεις που στάλθηκαν για να τους αντιμετωπίσουν. Ο νέος ηγέτης της χώρας είχε, ωστόσο, τη δύναμη να επιβάλει τη θέλησή του.

Επί των ημερών του, η Αλγερία οπισθοδρόμησε στην κατεύθυνση ενός κρατικού καπιταλισμού στρατιωτικής πειθαρχίας. Ο Χουαρί Μπουμεντιέν πέθανε το 1978.

## Παραπομπές


Κατηγορία:Πραξικοπηματίες
Κατηγορία:Πρόεδροι της Αλγερίας
Ιβάν Πάουνιτς

Ο **Ιβάν Πάουνιτς** (Βελιγράδι, 27 Ιανουαρίου 1987), είναι Σέρβος καλαθοσφαιριστής. Με ύψος 1,95 μέτρα αγωνίζεται στην θέση του σούτινγκ γκαρντ στην Λοκομοτίβ Κουμπάν.

## Σταδιοδρομία
Ο Πάουνιτς ξεκίνησε την επαγγελματική του καριέρα σε ηλικία δεκαεπτά ετών από την Παρτιζάν Βελιγραδίου, την σεζόν 2004-05. Την επόμενη χρονιά, δόθηκε δανεικός, αρχικά στην Μέγκα Ισράνα και στην συνέχεια στην Μορνάρ, ενώ το 2006 μεταγράφηκε στην Βοϊβοντίνα, όπου παρέμεινε για δύο σεζόν, μέχρι το καλοκαίρι του 2008.

Την σεζόν 2008-09, αγωνίστηκε με την φανέλα της Οστάνδης και τον Δεκέμβριο του 2009, μεταγράφηκε στον Άρη, με τον οποίο αγωνίστηκε σε δεκαέξι παιχνίδια πρωταθλήματος με 3,3 πόντους ανά αγώνα.

Το καλοκαίρι του 2010, συμφώνησε με την ρωσική Νίζνι Νόβγκοροντ, στην οποία παρέμεινε μέχρι τον Απρίλιο του 2012, ολοκληρώνοντας την σεζόν στην Ιταλία και την Βίρτους Μπολόνια. Ο επόμενος σταθμός της καριέρας του ήταν η Αζοβμάς, από την οποία αποχώρησε στα τέλη του 2012, για να υπογράψει στην Σαν Σεμπαστιάν Γκιπούθκοα από την Ισπανία.

Το 2013-14, έπαιξε στην Μπαλοντσέστο Φουενλαμπράδα, ενώ την επόμενη σεζόν ξεκίνησε στην Αστάνα από το Καζακστάν και τον Δεκέμβριο του 2014 μεταγράφηκε στην Μπουντούσνοστ από το Μαυροβούνιο. Το 2015-16, επέστρεψε στην Μπαλοντσέστο Φουενλαμπράδα. Τη σεζόν 2016-17, είχε 10,3 πόντους, 2,4 ριμπάουντ και 1,2 ασίστ κατά μέσο όρο στο Πρωτάθλημα Ισπανίας.

Στις 25 Σεπτεμβρίου 2017, υπέγραψε συμβόλαιο δύο μηνών με την Τόφας.

Στις 5 Απριλίου 2019, μετά από δύο χρόνια εκτός αγωνιστικής δράσης, υπέγραψε συμβόλαιο συνεργασίας με την ομάδα του Ιράν Χέμιντορ Τεχράν.

Στις 13 Φεβρουαρίου 2020, ανακοινώθηκε από την Μέγκα Μπέμαξ και είχε 3,5 πόντους, 3,5 ριμπάουντ και 2 ασίστ ανά παιχνίδι στην Αδριατική Λίγκα.

Τον Οκτώβριο του 2020, συμφώνησε με την ρώσικη Λοκομοτίβ Κουμπάν.

## Παραπομπές


## Πηγές
* Ivan Paunic - Eurobasket
* Ivan Paunic Europe Stats | Basketball-Reference.com

Κατηγορία:Σέρβοι καλαθοσφαιριστές
Κατηγορία:Καλαθοσφαιριστές Εθνικής Σερβίας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές Βοϊβοντίνα
Κατηγορία:Καλαθοσφαιριστές Οστάνδης
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Αζοβμάς Μαριουπόλ
Κατηγορία:Καλαθοσφαιριστές Σαν Σεμπατιάν Γκιπούθκοα
Κατηγορία:Καλαθοσφαιριστές Λοκομοτίβ Κουμπάν
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές καζακικών συλλόγων
Κατηγορία:Καλαθοσφαιριστές μαυροβουνιακών συλλόγων
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές VTB Λίγκα
Χανς βαν Μάνεν

Ο **Χανς βαν Μάνεν** (Hans van Manen, 11 Ιουλίου 1932 – 17 Δεκεμβρίου 2025) ήταν Ολλανδός χορευτής μπαλέτου, χορογράφος, και φωτογράφος. Έχει δημιουργήσει πάνω από 120 μπαλέτα που έχουν παιχτεί από πάνω από 100 θιάσους παγκοσμίως.

Ήταν γιος Γερμανίδας υπηρέτριας. Σπούδασε υπό τις Σόνια Γκάσκελ, Φρανσουάζ Αντρέτ και Νόρα Κις. Ο Βαν Μάνεν έγραψε πολλά μπαλέτα. Εργάστηκε για το Ολλανδικό Εθνικό Μπαλέτο από το 1973 έως το 1985.

Απεβίωσε στις 17 Δεκεμβρίου 2025, σε ηλικία 93 ετών.

## Βραβεία και διακρίσεις
* Ταξιάρχης του Τάγματος του Ολλανδικού Λέοντος (2007)
* Prix Benois de la Danse (2005) για τα επιτεύγματα μιας ζωής
* Βραβείο Erasmus (2000)
* Deutscher Tanzpreis (1993)
* Αξιωματικός του Τάγματος της Οράγγης-Νασσάου (1992)

Το Ολλανδικό Εθνικό Μπαλέτο διοργάνωσε στο Άμστερνταμ το 2007, το *Φεστιβάλ Χανς βαν Μάνεν*, ως μια γιορτή των 75ων γενεθλίων του χορευτή. Μαζί με το Ολλανδικό Εθνικό Μπαλέτο ήταν φιλοξενούμενοι καλλιτέχνες από το Bayerisches Staatsballet, το Μπαλέτο Κίροφ και το Nederlands Dans Theater. Η εκδήλωση πραγματοποιήθηκε στο Het Muziektheater του Άμστερνταμ.

## Παραπομπές


## Εξωτερικοί σύνδεσμοι
* 

Κατηγορία:Ολλανδοί χορευτές
Κατηγορία:Χορογράφοι
Κατηγορία:Αποδέκτες του βραβείου Erasmus
Κατηγορία:Αξιωματούχοι του Τάγματος της Οράγγης-Νάσσαου
Εκλογές στα Ηνωμένα Αραβικά Εμιράτα

**Εκλογές** στα Ηνωμένα Αραβικά Εμιράτα διεξάγονται από το 2006. Στη χώρα δεν επιτρέπεται η λειτουργία πολιτικών κομμάτων. Λειτουργεί Ομοσπονδιακό Εθνικό Συμβούλιο (Majlis al-Ittihad al-Watani, με 40 έδρες- τα 20 από τα μέλη του διορίζονται από τους κυβερνήτες των εμιράτων και άλλα 20 εκλέγονται για διετή θητεία).

## Πρόσφατες εκλογές (2023)

Στις βουλευτικές εκλογές που διεξήχθησαν στις 7 Οκτωβρίου 2023, εξελέγησαν 20 ανεξάρτητοι και άλλα 20 μέλη διορίστηκαν από τους κυβερνήτες των εμιράτων.

## Προηγούμενες εκλογές

### 2006
Οι πρώτες εκλογές διεξήχθησαν στις 16-20 Δεκεμβρίου 2006. Δικαίωμα ψήφου αλλά και του να θέσουν υποψηφιότητα είχαν μόνο το εκλεκτορικό σώμα- ένα σώμα από 6.689 άτομα,  ανάμεσα στα οποία και 1.163 γυναίκες, επιλεγμένα από τους κυβερνήτες των 7 εμιράτων.  Συνολικά 456 υποψήφιοι (μεταξύ των οποίων και 65 γυναίκες) διεκδίκησαν τις 20 έδρες (το 1/3) της Βουλής. Εξελέγη μία γυναίκα από το Άμπου Ντάμπι και άλλες 8 διορίστηκαν μεταξύ των 20 διορισμένων μελών.

### 2011
Στις 24 Σεπτεμβρίου 2011 εξελέγησαν τα μισά από τα μέλη του Ομοσπονδιακού Εθνικού Συμβουλίου. Τα άλλα μισά μέλη διορίστηκαν.
Το εκλεκτορικό σώμα επεκτάθηκε από τα 6.000 περίπου μέλη το 2006 σε 129.274 στις εκλογές, που ήταν και οι δεύτερες βουλευτικές στη χώρα. Ορισμένοι παρατηρητές ζήτησαν να καθυστερήσει η διεξαγωγή τους, προκειμένου να έχουν περισσότερο χρόνο οι υποψήφιοι στις εκλογές για την εκστρατεία τους.

### 2015

Βουλευτικές εκλογές διεξήχθησαν τον Οκτώβριο του 2015 με ποσοστό συμμετοχής 35,26%. Εξελέγη μόνο μία γυναίκα υποψήφια.

### 2019

## Παραπομπές


*
Βουλευτικές εκλογές 2015 στα Ηνωμένα Αραβικά Εμιράτα

**Βουλευτικές εκλογές** στα Ηνωμένα Αραβικά Εμιράτα για την ανάδειξη των μισών από τα μέλη του Ομοσπονδιακού Εθνικού Συμβουλίου διεξήχθησαν στις 3 Οκτωβρίου 2015 
με ποσοστό συμμετοχής 35,26%. 

## Εκλογικό σύστημα
Την ημέρα των εκλογών το 40μελές Ομοσπονδιακό Εθνικό Συμβούλιο αποτελείτο από 20 έμμεσα εκλεγμένα μέλη και ισάριθμα διορισμένα μέλη. Τα 20 αιρετά μέλη εξελέγησαν από 7 εκλεκτορικά κολέγια. Τα 4 μέλη αναδείχθηκαν από τα εμιράτα του Αμπού Ντάμπι και του Ντουμπάι, ενώ τα κολέγια των Σαριά και Ρας αλ Καϊμά  εξέλεξαν 3 και τα κολέγια των εμιράτων Ατζμάν, Φουτζέιρα και Ουμ αλ Κουγάιν εξέλεξαν 2. Μόνο γύρω στο ένα τρίτο του πληθυσμού ήταν μέλη των εκλεκτορικών κολεγίων.

Οι εκλογές διενεργήθηκαν με τη χρήση του συστήματος των δύο γύρων, με απαιτούμενο για τους υποψήφιους την συγκέντρωση ποσοστού τουλάχιστον 50% των ψήφων στον πρώτο γύρο, προκειμένου να εκλεγούν. Ο κάθε ψηφοφόρος είχε τόσες πολλές ψήφους όσες ήταν οι έδρες που εξελέγησαν από το κολέγιό τους.

## Πλαίσιο
Συνολικά 330 υποψήφιοι κατήλθαν στις εκλογές, από τους οποίους οι 252 ήταν άντρες και οι 78 γυναίκες. Η προεκλογική εκστρατεία ξεκίνησε στις 6 Σεπτεμβρίου και ολοκληρώθηκε στις 30 Σεπτεμβρίου.

## Αποτελέσματα
Επί συνόλου 20 εκλεγμένων μελών, 19 ήταν άντρες και 1 γυναίκα, η Νααμά αλ Σαρχάν, η οποία εξελέγη στο εμιράτο Ρας αλ Καϊμά. Η συμμετοχή στις εκλογές ήταν 35%, έναντι 26% για τις βουλευτικές εκλογές του 2011. Η εκλογική διαδικασία ήταν επιτυχής, σύμφωνα με ανακοίνωση των αρχών.

## Παραπομπές


2015
Ηνωμενα Αραβικα
Μπασκόφ

Το **Μπασκόφ** είναι ελληνικό χωριό της περιοχής της Τσάλκας της Γεωργίας.

Ιδρύθηκε το 1830 από πρόσφυγες του ομώνυμου χωριού στη σημερινή Τουρκία, της περιοχής της Θεοδοσιούπολης (Ερζερούμ), το οποίο ονομαζόταν Μπασκόι (). 

Οι κάτοικοι στην πλειοψηφία ήταν τουρκόφωνοι: μιλούσαν μια διάλεκτο διαφορετική της τούρκικης, την οποία αποκαλούσαν *μπιζίμ ντίλτζα* (δικιά μας γλώσσα). Αναγκάστηκαν να τουρκοφώνησουν για να τους επιτραπεί να κρατήσουν τη θρησκεία τους, διότι ήταν χριστιανοί ορθόδοξοι. Ακολουθούσαν το λεγόμενο παλαιό ημερολόγιο. 

Σήμερα το χωριό στη Γεωργία είναι γνωστό με την ονομασία **Μπαρέτι** και έχει ελάχιστους Έλληνες κατοίκους. Οι περισσότεροι έχουν μετακομίσει στην Ελλάδα, την Κύπρο και τη Ρωσία.

## Πηγές

* "Τσαλκαλήδες τα παιδιά της Γεωργίας", Βιβλίο αμετάφραστο γραμμένο στα Ρώσικα.

Κατηγορία:Χωριά της Γεωργίας
NGC 1688

thumb|right|250px|Ο NGC 1688
Ο **[[Νέος Γενικός Κατάλογος|NGC]] 1688** είναι ραβδωτός σπειροειδής γαλαξίας στον αστερισμό Δοράς. Τον ανακάλυψε ο αστρονόμος Τζον Χέρσελ (John Herschel) το 1834 με τηλεσκόπιο των 18,7 ιντσών.

## Παραπομπές


## Αναφορές

## Εξωτερικοί σύνδεσμοι
* 

1688
16050
Κατηγορία:Ραβδωτοί σπειροειδείς γαλαξίες
Κατηγορία:Δοράς (αστερισμός)
NGC 646

Ο **[[Νέος Γενικός Κατάλογος|NGC]] 646** είναι σπειροειδής γαλαξίας στον αστερισμό Ύδρο. Απέχει περίπου 362 εκατομμύρια έτη φωτός από την Γη και αλληλεπιδρά βαρυτικά με τον γαλαξία PGC&nbsp;6014. Τον ανακάλυψε στις 2 Νοεμβρίου 1834 ο Άγγλος αστρονόμος Τζον Χέρσελ (John Herschel).

## Παραπομπές


## Αναφορές

0646
Κατηγορία:Ύδρος (αστερισμός)
Κατηγορία:Σπειροειδείς γαλαξίες
Βραβείο Μιγκέλ ντε Θερβάντες

Το **Βραβείο Μιγκέλ ντε Θερβάντες** (ισπανικά: Premio de Literatura en Lengua Castellana Miguel de Cervantes), είναι ετήσιο λογοτεχνικό βραβείο που απονέμεται για την συνολική προσφορά ενός εξαίρετου συγγραφέα στην ισπανική γλώσσα. Θεσμοθετήθηκε το 1976 και είναι ισότιμο με το Διεθνές βραβείο Μπούκερ, που αφορά τους συγγραφείς στην αγγλική γλώσσα. Οφείλει την ονομασία του στον Ισπανό συγγραφέα του Δον Κιχώτη, Μιγκέλ ντε Θερβάντες.
Απονέμεται από το ισπανικό Υπουργείο Πολιτισμού. Στον νικητή δίνεται χρηματικό έπαθλο ύψους 125.000 ευρώ και αποτελεί ένα από τα πολυτιμότερα βραβεία της ισπανικής λογοτεχνίας.

## Νικητές
Η λίστα με τους νικητές είναι διαθέσιμη στην επίσημη ιστοσελίδα των βραβείων *Premio 'Miguel Cervantes*'.

## Νικητές ανά χώρα

## Παραπομπές και σημειώσεις


## Εξωτερικοί σύνδεσμοι
* Το βραβείο στον δικτυακό τόπο του Ισπανικού Υπουργείου Πολιτισμού
* Βραβείο Θερβάντες *El poder de la palabra* 

Κατηγορία:Βραβεία Λογοτεχνίας
Θεμιστοκλής Κακαράς

Ο **Θεμιστοκλής Κακ(κ)αράς** (1893 - 29 Ιουλίου 1965) του Μιχαήλ ήταν Έλληνας δικηγόρος και πολιτικός, ο οποίος υπηρέτησε ως βουλευτής στην εκλογική περιφέρεια Εύβοιας.

## Βιογραφία
Γεννήθηκε το 1893 και ήταν γιος του Μιχαήλ Κακαρά, πολιτευτή και βουλευτή. Σπούδασε Νομικά στο Πανεπιστήμιο της Αθήνας. Άσκησε το επάγγελμα του δικηγόρου.

Εξελέγη βουλευτής για πρώτη φορά το 1920 και επανεξελέγη το 1926 με τους Ηνωμένους Αντιβενιζελικούς (ως ανεξάρτητος). 
Στη συνέχεια εξελέγη ξανά βουλευτής Ευβοίας με το Λαϊκό Κόμμα στις εκλογές του 1935 και του 1936. Ήταν ξανά υποψήφιος ως ανεξάρτητος το 1946 χωρίς να εκλεγεί.
 

Πέθανε τον Ιούλιο του 1965.

## Παραπομπές


Κατηγορία:Βουλευτές Ευβοίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Αντιβενιζελικοί
Στήβεν Σέιπιν

Ο **Στήβεν Σέιπιν** ή **Στίβεν Σέιπιν** ή **Σάπιν** (αγγλικά: *Steven Shapin,* Νέα Υόρκη 1943) είναι Αμερικανός ιστορικός και κοινωνιολόγος της επιστήμης. 

## Έργο
Έχει ευρύ συγγραφικό έργο και είναι ένας από τους κύριους συνεισφέροντες στην κοινωνιολογία της επιστημονικής γνώσης και την ιστορία της επιστήμης. Το πιο γνωστό βιβλίο του είναι το **' το οποίο εκδόθηκε το 1985 και συνέγραψε με τον [[Σάιμον Σέιφερ]], και για το οποίο τους απονεμήθηκε το [[βραβείο Εράσμους]] το 2005. Επίσης, το βιβλίο του με τίτλο ''Η Επιστημονική Επανάσταση'' έχει μεταφραστεί σε 14 γλώσσες.

Κατέχει την έδρα ''Φράνκλιν Λ. Φορντ'' ως καθηγητής ιστορίας της επιστήμης στο [[πανεπιστήμιο του Χάρβαρντ]], ενώ παλαιότερα ήταν καθηγητής κοινωνιολογίας στο , και στο τμήμα επιστημονικών μελετών του [[Πανεπιστήμιο του Εδιμβούργου|πανεπιστημίου του Εδιμβούργου]].

== Διακρίσεις ==
Άλλες διακρίσεις που έχει λάβει είναι:
* 
*  
* [[βραβείο Ρόμπερτ Κ. Μέρτον]]
* [[βραβείο Χέρμπερτ Ντίνγκλ]], 
* , 
* και υποτροφία από το .

Είναι τακτικός αρθρογράφος στα περιοδικά **' και  **, καθώς και στην εφημερίδα The Guardian.

## Παραπομπές


## Βιβλιογραφία
*With Barry Barnes (ed.), *Natural order : historical studies of scientific culture*, Beverly Hills, Calif. : Sage Publications, 1979.
*With Simon Schaffer, *Leviathan and the air-pump : Hobbes, Boyle, and the experimental life* ; including a translation of Thomas Hobbes, Dialogus physicus de natura aeris by Simon Schaffer, Princeton, N.J. : Princeton University Press, 1985 ; 1989.
**A social history of truth : civility and science in seventeenth-century England*, Chicago : University of Chicago Press, 1994.
**The scientific revolution*, Chicago, IL : University of Chicago Press, 1996.
*With Christoher Lawrence (ed.), *Science incarnate : historical embodiments of natural knowledge*, Chicago, Ill. : The University of Chicago Press, 1998.
**The Scientific Life: A Moral History of a Late Modern Vocation*, Chicago, Ill. : The University of Chicago Press, 2008.

## Εξωτερικοί σύνδεσμοι
*Faculty home page
*An interview with Steven Shapin
*Steven Shapin to join London’s School of Advanced Study as ST Lee Visiting Fellow
*''Which Scientist Can You Trust?''
*To Explain the World, by Steven Weinberg 

Κατηγορία:Αμερικανοί κοινωνιολόγοι
Κατηγορία:Αμερικανοί ιστορικοί
Κατηγορία:Αποδέκτες του βραβείου Erasmus
Κατηγορία:Ιστορικοί της επιστήμης
Παλατάκι (Ιωάννινα)

Το **7ο Γενικό Λύκειο Ιωαννίνων**, πρώην Κλασσικό Λύκειο και πρώην Εμπορική Σχολή βρίσκεται στην οδό Δωδώνης 33, στο Δήμο Ιωαννιτών. Το παλιό κτήριο, γνωστό ως "Παλατάκι" χτίσθηκε περί το 1870 ως κατοικία του Βαλή (Γενικού Διοικητή) του Βιλαετίου Ιωαννίνων. Μετά την απελευθέρωση χρησιμοποιήθηκε (1913-19) ως έδρα του αντιπροσώπου της Ελληνικής Κυβέρνησης και μετέπειτα προέδρου της αυτόνομης Ηπείρου, Γεωργίου Χρηστάκη Ζωγράφου. Στέγασε το Αγγλικό Γενικό Προξενείο μέχρι το 1923 και στη συνέχεια την Εμπορική Σχολή Ιωαννίνων μέχρι το 1961, την οποία ίδρυσε και διηύθυνε ο Κωνσταντίνος Μολυβάδας. Έκτοτε στεγάζει σχολικές ανάγκες και αποτέλεσε – μέχρι το 1998 - Κλασσικό Λύκειο Ιωαννίνων.

Κατηγορία:Σχολεία στην Ελλάδα
Σάιμον Σέιφερ

Ο **Σάιμον Σέιφερ** ή **Σάφερ** (αγγλικά: *Simon Schaffer*, 1 Ιανουαρίου 1955) είναι Βρετανός καθηγητής της ιστορίας της επιστήμης και φιλοσοφίας της επιστήμης στο αντίστοιχο τμήμα του πανεπιστημίου του Κέιμπριτζ.

## Νεαρή ηλικία
Ο Σέιφερ γεννήθηκε στο Σαουθάμπτον το 1955, όμως η οικογένεια του μετακόμισε στο Μπρίσμπεϊν της Αυστραλίας το ίδιο έτος, και επέστρεψε στη Βρετανία το 1965 όταν και εγκαταστάθηκε στο Μπράιτον. Ο πατέρας του, Μπέρναρντ, ήταν ακαδημαϊκός κοινωνικός επιστήμονας με μακρόχρονη θητεία στο , ενώ η μητέρα του, Σίλα, ήταν βιβλιοθηκάριος και μετέπειτα έγινε δήμαρχος του Μπράιτον το 1995 με την παράταξη των Εργατικών.

Με την ενηλικίωση του ο Σέιφερ σπούδασε Φυσικές Επιστήμες στο , και εξειδικεύτηκε στην ιστορία και φιλοσοφία της επιστήμης κατά το τελευταίο έτος των σπουδών του. Με την ολοκλήρωση των σπουδών του στο Κέιμπριτζ, κέρδισε υποτροφία για το πανεπιστήμιο του Χάρβαρντ όπου και σπούδασε ιστορία της επιστήμης. Ο Σέιφερ επέστρεψε στο Κέιμπριτζ το 1976 όπου και απέκτησε το διδακτορικό του λίγα χρόνια αργότερα το 1980.

## Σταδιοδρομία
Έχει διδάξει στο Κολέγιο Ιμπίριαλ του Λονδίνου καθώς και στο . Από το 1985, ο Σέιφερ είναι επίτιμο μέλος του .

Έχει συγγράψει πλήθος βιβλίων, εκ των οποίων το πιο γνωστό είναι το *Leviathan and the Air-Pump: Hobbes, Boyle, and the Experimental Life* με τον Στήβεν Σέιπιν.

Έχει επίσης εργαστεί ως παρουσιαστής στο BBC, καθώς και μέχρι πρόσφατα ήταν συντάκτης στο περιοδικό της βρετανικής επιθεώρησης για την ιστορία της επιστήμης.

## Διακρίσεις
* Το 2005 του απονεμήθηκε από κοινού με τον Στήβεν Σέιπιν το βραβείο Εράσμους για το βιβλίο **. 
* Το 2013 έλαβε το  για το σύνολο του έργου του

## Παραπομπές


## Βιβλιογραφία
* 

## Εξωτερικοί σύνδεσμοι
* Simon Schaffer's 2010 Tarner Lectures
* Simon Schaffer's Videos at Imperial College 

Κατηγορία:Βρετανοί ιστορικοί
Κατηγορία:Βρετανοί φιλόσοφοι
Κατηγορία:Αποδέκτες του βραβείου Erasmus
Χοσέ Αντόνιο Αμπρό

Ο **Χοσέ Αντόνιο Αμπρό** (ισπανικά: *José Antonio Abreu Anselmi*, 7 Μαΐου 1939 -24 Μαρτίου 2018) ήταν διευθυντής ορχήστρας, πιανίστας, οικονομολόγος, παιδαγωγός, ακτιβιστής και πολιτικός από τη Βενεζουέλα.

## Βίος
Γεννημένος στην πόλη Βαλέρα, ο Αμπρό αποφοίτησε ως οικονομολόγος από το *Universidad Católica Andres Bello* και ολοκλήρωσε στο ίδιο πανεπιστήμιο το PhD του το 1961. Έκανε επίσης μεταπτυχιακές σπουδές στο Πανεπιστήμιο του Μίσιγκαν. Στα 1959-1964 διετέλεσε αναπληρωτής στη Βουλή των Αντιπροσώπων του Κογκρέσου της Βενεζουέλας. Αργότερα εργάστηκε ως καθηγητής οικονομικών και νομικής στο *Πανεπιστήμιο Σιμόν Μπολιβάρ*. Επανήλθε στον χώρο της πολιτικής το 1983, αυτή τη φορά ως Υπουργός Πολιτισμού και πρόεδρος του Εθνικού Συμβουλίου για τον Πολιτισμό. Πέραν αυτών διετέλεσε και πρόεδρος της Επιτροπής Οικονομικού Σχεδιασμού, όμως ένας συνδυασμός παραγόντων τον οδήγησε τελικά στην απόφαση να εγκαταλείψει την πολιτική και αφοσιωθεί στη μουσική.

Ξεκίνησε να μαθαίνει μουσική με την Ντοραλίσα Χιμένες ντε Μεδίνα στο Μπαρκισιμέτο. Αργότερα έμαθε πιάνο με τον Μοϊσές Μολέιρο καθώς εκκλησιαστικό όργανο και τσέμπαλο με τον Εβένσιο Καστελλάνος. Το 1967 τιμήθηκε με το Εθνικό Βραβείο Συμφωνικής Μουσικής και το 1975 ίδρυσε το *[[El Sistema]]*, το οποίο επισήμως είναι γνωστό ως Ίδρυμα για το Εθνικό Δίκτυο Ορχηστρών Παιδιών και Νέων της Βενεζουέλας.
Στα πλαίσια αυτού η μουσική χρησιμοποιείται ως τρόπος για την κοινωνική και διανοητική βελτίωση των νέων. Ο Αμπρό έλαβε το 1979 το Εθνικό Μουσικό Βραβείο του για το έργο του στο El Sistema, το οποίο υπό την καθοδήγησή του έχει συμμετάσχει σε προγράμματα ανταλλαγής μαθητών και συνεργασίας με τον Καναδά, τις ΗΠΑ, την Ισπανία και διάφορες χώρες της Λατινικής Αμερικής.

## Παραπομπές


## Εξωτερικοί σύνδεσμοι
* Biography on Right Livelihood Award
* The Work of José Antonio Abreu 
* Personalities to the service of the Unesco 
* Interview with José Antonio Abreu
* "La cultura para los pobres no puede ser una pobre cultura". *Interview with José Antonio Abreu*
* TED Talks: Jose Abreu on kids transformed by music at TED in 2009
* Kajimoto Concert Management (supporting El Sistema's activities in Japan)

Κατηγορία:Πολιτικοί της Βενεζουέλας
Κατηγορία:Βενεζουελάνοι ακτιβιστές
Κατηγορία:Αποδέκτες του βραβείου Erasmus
Μεταλλόφωνο

Τα **μεταλλόφωνα** είναι κρουστά μουσικά όργανα που παίζονται με ένα ραβδί. Αποτελούν τη μετεξέλιξη των ξυλοφώνων. Μέσα στο, συνήθως κίτρινο, καπάκι τους βρίσκονται "ράβδοι". Κάθε ράβδος αντιπροσωπεύει μία νότα. Οι νότες ακούγονται με το κρούσμα του ραβδιού (ή της μπαγκέτας) πάνω στις ράβδους. Οι κάτω ράβδοι είναι απλές νότες ενώ οι πάνω είναι οι "διέσεις", όπως αντίστοιχα στο πιάνο και στο αρμόνιο τα μαύρα πλήκτρα είναι οι διέσεις και τα άσπρα οι απλές νότες.

Κατηγορία:Κρουστά μουσικά όργανα
Α.Ο. Ζωγράφου

Ο **Αθλητικός Όμιλος Ζωγράφου** ήταν ελληνικό αθλητικό σωματείο που δραστηριοποιούνταν στην περιοχή του Ζωγράφου, στην Αθήνα, όπου και βρισκόταν η έδρα του, το Κλειστό Γυμναστήριο Ζωγράφου. Αγωνιζόταν με χρώματα το μπλε και το λευκό. Ξεκίνησε την πορεία του ως ποδοσφαιρικό σωματείο το 1947, ενώ τον Οκτώβριο του 1954 δημιουργήθηκε το τμήμα καλαθοσφαίρισης μετά από ενσωμάτωση της τοπικής ομάδας του «Φαέθωνα». Το 2016 συγχωνεύτηκε με τον Φιλαθλητικό Ζωγράφου και δημιούργησαν τον **[[Ένωση Φιλαθλητικού Αθλητικού Ομίλου Ζωγράφου|Ε.Φ.Α.Ο. Ζωγράφου]]**.

## Τμήμα καλαθοσφαίρισης ανδρών
### Ιστορία
Κατά την τρέχουσα αγωνιστική περίοδο, 2015-16, ο Α.Ο. Ζωγράφου έλαβε μέρος στο Πρωτάθλημα της Α' Κατηγορίας Ανδρών που διοργανώνει η Ένωση Σωματείων Καλαθοσφαίρισης Αττικής.

Στο Κύπελλο Ανδρών της Ένωσης, ο σύλλογος έλαβε μέρος σε ένα μόλις παιχνίδι στα πλαίσια της 1ης Αγωνιστικής της Β' Φάσης, όπου και γνώρισε τον αποκλεισμό χάνοντας με σκορ 58-90 από τον Κρόνο Γέρακα.

### Τίτλοι και διακρίσεις
*Πρωτάθλημα Ε.Σ.Κ.Α. 
**Πρωταθλητής: 1977, 2006
*Κύπελλο Ε.Σ.Κ.Α. 
**Πρωταθλητής: 2008
*Κύπελλο Ελλάδας
**Προημιτελικά: 1987

## Τμήμα καλαθοσφαίρισης γυναικών
### Ιστορία
Την αγωνιστική περίοδο 1987-88 ο σύλλογος του Ζωγράφου κατέκτησε το Πρωτάθλημα της Α' Κατηγορίας Γυναικών της Ε.Σ.Κ. Αττικής. Δεδομένου πως ούτε η Β' Εθνική ούτε η Α2 Εθνική είχαν ακόμη δημιουργηθεί, την επόμενη χρονιά, 1988-89, η ομάδα ανήλθε στην Α' Εθνική Κατηγορία. Ολοκλήρωσε τις αγωνιστικές της υποχρεώσεις στην 8η θέση (σε σύνολο 12 ομάδων), έχοντας 8 νίκες και 14 ήττες. Ισοβάθμισε με τον Α.Ο. Παγκρατίου ο οποίος, όμως, τοποθετήθηκε μία θέση χαμηλότερα βάσει των επόμενων κριτηρίων κατάταξης.

Κατά την τρέχουσα αγωνιστική περίοδο, 2015-16, ο Α.Ο. Ζωγράφου έλαβε μέρος στο Πρωτάθλημα της Α' Κατηγορίας Γυναικών που διοργανώνει η Ένωση Σωματείων Καλαθοσφαίρισης Αττικής.

Στο Κύπελλο Γυναικών της Ένωσης, ο σύλλογος έλαβε μέρος σε ένα μόλις παιχνίδι στα πλαίσια της 1ης Αγωνιστικής της Β' Φάσης, όπου και γνώρισε τον αποκλεισμό χάνοντας με σκορ 46-39 από τον Αμύντα Δάφνης-Υμηττού.

### Τίτλοι
*Πρωτάθλημα Ε.Σ.Κ.Α. 
**Πρωταθλητής: 1988

## Παραπομπές


## Εξωτερικοί σύνδεσμοι
* Πρώην επίσημος ιστότοπος του Α.Ο. Ζωγράφου

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1947
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1947
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1954
Κατηγορία:Σωματεία Ε.Σ.Κ.Α.
Γκριγκόρι Όστερ

[μικρογραφία|δεξιά|Από συνέντευξή του στο "[Ηχώ της Μόσχας"]]

Ο **Γκριγκόρι Μπεντσιόνοβιτς Όστερ** (, γενν. 27 Νοεμβρίου 1947, Οδησσός, ΕΣΣΔ) είναι Ρώσος συγγραφέας, σεναριογράφος, θεατρικός συγγραφέας, τιμώμενος καλλιτέχνης της Ρωσικής Ομοσπονδίας (2007). Είναι ο δημιουργός του είδους των «κακών συμβουλών» και συγγραφέας του πρώτου ρωσικού υπερκειμενικού μυθιστορήματος "Το Παραμύθι των στοιχείων". 

## Βίος

Γεννήθηκε στην Οδησσό. Σε ηλικία 16 ετών άρχισε να γράφει ποίηση για ενήλικες. Το πρώτο βιβλίο ποιημάτων του δημοσιεύτηκε στο Μουρμάνσκ το 1974. Την Τριτοβάθμια εκπαίδευση παρακολούθησε στο Λογοτεχνικό Ινστιτούτο. Οι καθηγητές δεν μπορούσαν να αποφασίσουν εάν ήταν ή δεν ήταν ποιητής γι’  αυτό και τον έστειλαν να ασχοληθεί με το δράμα. Σπούδασε για 12 χρόνια στο Λογοτεχνικό Ινστιτούτο, μέσω αλληλογραφίας, ενώ εργαζόταν ως νυχτοφύλακας στη Γιάλτα.

## Εργογραφία
Κατά τη διάρκεια αυτής της περιόδου ο Όστερ συνειδητοποίησε ότι δεν ενδιαφερόταν να γράφει για τους ενήλικες και άρχισε να γράφει παιδικά θεατρικά έργα, σενάρια για κινούμενα σχέδια και ποιήματα. Το πρώτο παιδικό του βιβλίο υπήρξε το ‘’Τι ωραία που είναι να χαρίζεις δώρα’’ (1975) που έκανε τον συγγραφέα διάσημο. Το 1993 έγραψε την πιο ολοκληρωμένη συλλογή των ιστοριών του. Ένα από τα πρώτα βιβλία του Όστερ ‘’Μύθοι και θρύλοι στα σοκάκια της Δάφνης’’ είναι γραμμένο με φαντασία, με λογοπαίγνιο και σε πεζό λόγο. Ο Όστερ δημιούργησε μια βιβλιοθήκη με βιβλία.


Grigory_Oster3.jpg|Γκριγκόρι Όστερ και τα βιβλία του


## Σημειώσεις παραπομπές


## Εξωτερικοί σύνδεσμοι
* Grigori Oster at the Internet Movie Database 

Κατηγορία:Ρώσοι θεατρικοί συγγραφείς
Κατηγορία:Ρώσοι συγγραφείς
Κατηγορία:Ρώσοι σεναριογράφοι
Β΄ κατηγορία ποδοσφαίρου σάλας ανδρών Κύπρου

Η **Β΄ κατηγορία ποδοσφαίρου σάλας ανδρών Κύπρου** ήταν το δευτέρου επιπέδου πρωτάθλημα ποδοσφαίρου σάλας στην Κύπρο. Διοργανωνόταν από τη Κυπριακή Ομοσπονδία Ποδοσφαίρου (ΚΟΠ) απο το 2002 μέχρι και το 2016 οπόταν και σταμάτησε λόγω μικρού αριθμού ομάδων . Πολυνίκης του θεσμού είναι ο Λειβαδιακός Λειβαδιών  με 2 πρωταθλήματα.

## Πρωταθλητές

## Κατακτήσεις ανά ομάδα

## Πηγές
*

## Εξωτερικοί σύνδεσμοι
*futsalplanet.com

Κατηγορία:Ποδόσφαιρο σάλας στην Κύπρο
Γιώργης Ανδρουλιδάκης

Ο **Γιώργης Ανδρουλιδάκης** (3 Μαΐου 1905 - 18 Ιουλίου 1974) ήταν Έλληνας δημοσιογράφος.

## Βιογραφία
Γεννήθηκε στο Ρέθυμνο το 1905. Ανάμεσα στους συνεργάτες του ήταν και ο Παντελής Πρεβελάκης. Επίσης, ήταν αρχισυντάκτης της “Ελευθερίας” από το 1951 ως το κλείσιμο της εφημερίδας από τη χούντα, το 1967. Εργάστηκε επίσης στις εφημερίδες “Ελευθεροτυπία”, “Τάιμς της Νέας Υόρκης” και “Τάιμς του Λονδίνου”.
Πέθανε από καρδιά σε ηλικία 69 ετών τον Ιούλιο του 1974 την ώρα του καθήκοντος, κατά την προσπάθειά του να διασταυρώσει μια πληροφορία για λογαριασμό της εφημερίδας *[[Daily Express]]*.

## Παραπομπές


Κατηγορία:Έλληνες δημοσιογράφοι του 20ού αιώνα
Ιωάννης Ανουσάκης

Ο **Ιωάννης Ανουσάκης** (1896 - 1981) ήταν Έλληνας ζωγράφος από τον Πλάτανο Κισάμου. 

Υπήρξε ιδρυτής του Αρχαιολογικού Μουσείου και της Βιβλιοθήκης Καστελλίου.
Από τα πιο γνωστά του έργα είναι η "Μάχη της Κρήτης".
Ασχολήθηκε επίσης με την αγιογραφία.
Από το 1936 έως το 1940 υπηρέτησε ως Δήμαρχος Καστελλίου Κισσάμου.
 

## Παραπομπές


Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
Λιγκ Καπ ποδοσφαίρου σάλας ανδρών Κύπρου

Το **Λίγκ Καπ Κύπρου ποδοσφαίρου σάλας ανδρών** ήταν η τρίτη πιο σημαντική διοργάνωση ποδοσφαίρου σάλας στην Κύπρο.Διοργανώθηκε από τη Κυπριακή Ομοσπονδία Ποδοσφαίρου (ΚΟΠ) μόνο μια φορά, κατά την περίοδο 2005-2006. Νικητής της διοργάνωσης αναδείχθηκε ο Παρνασσός Στροβόλου.

## Πηγές
*https://futsalextra.wordpress.com/
*http://www.cfa.com.cy/

## Εξωτερικοί σύνδεσμοι
*futsalplanet.com

Κατηγορία:Ποδόσφαιρο σάλας στην Κύπρο
Σούπερ Καπ Κύπρου ποδοσφαίρου σάλας ανδρών

Το **Σούπερ Καπ Κύπρου ποδοσφαίρου σάλας ανδρών** αποτελεί το τρίτο πιο σημαντικό τρόπαιο στο κυπριακό ποδόσφαιρο σάλας. Διοργανώνεται από την Κυπριακή Ομοσπονδία Ποδοσφαίρου (ΚΟΠ) απο το 2015. Η κατάκτηση της ασπίδας διεκδικείται σε ένα μονό αγώνα, ο οποίος σηματοδοτεί την έναρξη της καινούριας ποδοσφαιρικής περιόδου. Στον αγώνα αυτό αναμετρούνται ο πρωταθλητής και ο κυπελλούχος (ή η φιναλίστ του κυπέλλου σε περίπτωση που κάποια ομάδα έχει κατακτήσει πρωτάθλημα και κύπελλο) της προηγούμενης περιόδου.

## Κυπελλούχοι

* Το 2016 ο αγώνας για το Σούπερ Καπ (ΑΠΟΕΛ-Ανόρθωση) διακόπηκε λόγω επεισοδίων. Η δικαστική επιτροπή της ΚΟΠ μηδένισε και τις δύο ομάδες.
* Το 2020 δεν διεξήχθη.

## Κατακτήσεις ανά ομάδα

## Πηγές
*https://futsalextra.wordpress.com/
*http://www.cfa.com.cy/

## Εξωτερικοί σύνδεσμοι
*futsalplanet.com

Κατηγορία:Ποδόσφαιρο σάλας στην Κύπρο
Ανδρέας Ροδινός

Ο **Ανδρέας Ροδινός** (1912 - 9 Φεβρουαρίου 1934) ήταν Έλληνας μουσικός συνθέτης και λυράρης, από τους σπουδαιότερους της κρητικής μουσικής παράδοσης.

## Βιογραφία
Ήταν γιος του φούρναρη Γεώργιου Ροδινού από το Ατσιπόπουλο Ρεθύμνης και η μητέρα του από τα Φραντζεσκιανά Μετόχια ήταν θεία του συνθέτη Νίκου Μαμαγκάκη. Ολοκλήρωσε το Γυμνάσιο στη γενέτειρά του, το Ρέθυμνο. Ξεκίνησε να παίζει λύρα από την ηλικία των 13 ετών. Συνεργάστηκε με τον περίφημο καλλιτέχνη του λαούτου Σταύρο Ψύλλο..
Το 1933 κατά τη διάρκεια της στρατιωτικής του θητείας προσβλήθηκε από πλευρίτιδα και απεβίωσε την επόμενη χρονιά, σε ηλικία μόλις 22 ετών. Η θλίψη του πληθυσμού του Ρεθύμνου ήταν τόσο μεγάλη, ώστε την ημέρα της κηδείας του Ροδινού η πόλη νέκρωσε στην κυριολεξία, με τα μαγαζιά να παραμένουν κλειστά σε ένδειξη πένθους.
Ο Ροδινός ηχογράφησε δύο δίσκους των 33 στροφών και σώθηκαν ορισμένα τραγούδια του, όπως "Ρεθυμνιώτικος Συρτός" και "Ρεθυμνιώτικα Πεντοζάλια". Θεωρείται από τους σπουδαιότερους Κρητικούς μουσικούς των αρχών του 20ού αιώνα, αν και δεν πρόλαβε να δείξει όλες του τις ικανότητες λόγω του πρόωρου θανάτου του.

## Παραπομπές


Κατηγορία:Κρητικοί μουσικοί
Κατηγορία:Έλληνες λυράρηδες κρητικής λύρας
Γιάννης Κακουλίδης

Ο **Γιάννης Κακουλίδης** (Πειραιάς, 1946 - Αθήνα, 14 Νοεμβρίου 2015) ήταν Έλληνας θεατρικός συγγραφέας, ποιητής, σεναριογράφος και στιχουργός. Σπούδασε πολιτικές επιστήμες στην Αθήνα και νομικά στο Παρίσι. Έγραψε πάνω από 500 γνωστά ελληνικά τραγούδια. Τιμήθηκε δυο φορές με το Α' βραβείο του Φεστιβάλ Τραγουδιού Θεσσαλονίκης (1965 και 1972). Υπήρξε μέλος της Εθνικής Εταιρείας Ελλήνων Λογοτεχνών, της Γαλλικής Εταιρείας Συγγραφέων, της Εταιρείας Ελλήνων Θεατρικών Συγγραφέων, της Ένωσης Ελλήνων Σεναριογράφων και της Ένωσης Μουσικοσυνθετών-Στιχουργών Ελλάδας. Ως αρθρογράφος συνεργάστηκε με πολλά περιοδικά και υπήρξε αναπληρωτής πρόεδρος της ΕΔΑ, υποψήφιος ευρωβουλευτής του ΠΑΣΟΚ στις ευρωεκλογές του 1982 και υποψήφιος Επικρατείας του Συνασπισμού στις εκλογές του 1996. Ήταν επίσης σύμβουλος της ΔΗΜΑΡ.

Είχε εργαστεί με επιτυχία στο χώρο τής διαφήμισης, τόσο ως ελεύθερος συνεργάτης όσο και ως επί κεφαλής τής διαφημιστικής εταιρείας Upset, η οποία είχε βραβευτεί αρκετές φορές γιά τις δουλειές της.

## Εργογραφία
Στην βάση δεδομένων της BiblioNet είναι καταχωρισμένα τα παρακάτω έργα:

*(1970) Νέροβιλ, ιδιωτική έκδοση
*(1972) Μηχανήματα ευκρασίας, Εκδόσεις Διεθνούς Επικαιρότητας
*(2010) Τα λουστρίνια της παρέλασης, Modern Times
*(2009) *Αναφορά στον Κύριο Κωστάκη Πρου*, Εκδόσεις Καστανιώτη
*(2002) *Από τη Νέροβιλ έως τη Λούνα Λουνέρα*, Εκδόσεις Καστανιώτη
*(2002) *Ελληνικός θάνατος*, Εκδόσεις Καστανιώτη
*(1996) *Ελληνικός θάνατος*, Περίπλους
*(1996) *Λούνα Λουνέρα*, Περίπλους
*(1986) *Ωραία μπλε*, Επικαιρότητα
*(1982) *Ο θρίαμβος του Χάπα Χούπα*, Επικαιρότητα

### Συλλογικά έργα
*(2013) *1ο Διεθνές Φεστιβάλ Ποίησης Αθηνών*, Κύκλος Ποιητών
*(2011) *Η απουσία του έρωτα*, Modern Times
*(2009) *Πειραιάς*, Τσαμαντάκη

### Μεταφράσεις
(2000) 	Συλλογικό έργο, Jerzy Skolimowski, Φεστιβάλ Κινηματογράφου Θεσσαλονίκης

## Διακρίσεις
Τιμήθηκε με το Α΄ βραβείο του Φεστιβάλ Τραγουδιού Θεσσαλονίκης το 1965 και το 1972.

## Θάνατος
Ο Κακουλίδης διαγνώστηκε με καρκίνο στο ήπαρ και τον οισοφάγο στις αρχές Νοεμβρίου 2015, και απεβίωσε μετά από δεκαήμερη νοσηλεία σε νοσοκομείο της Αθήνας στις 14 Νοεμβρίου 2015, σε ηλικία 69 ετών.

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες θεατρικοί συγγραφείς
Κατηγορία:Έλληνες σεναριογράφοι
Κατηγορία:Έλληνες πολιτευτές
Κατηγορία:Έλληνες στιχουργοί
Πέτρος Α. Πετράκης

Ο **Πέτρος Α. Πετράκης** (; - 27 Απριλίου 1939) ήταν Κρητικός αγωνιστής και πολιτικός.
## Βιογραφία
Αγωνίστηκε στις κρητικές επαναστάσεις του 19ου αιώνα. Υπηρέτησε ως Δήμαρχος Σητείας.
Μετά το διαχωρισμό των παλαιών δήμων υπήρξε πρόεδρος της Κοινότητας Πισκοκεφάλου Με δική του πρωτοβουλία ανεγέρθηκε ο ναός της Αγίας Άννας στο χωριό. Απεβίωσε τον Απρίλιο του 1939 στο Πισκοκέφαλο Λασιθίου.

## Παραπομπές


Κατηγορία:Δήμαρχοι Σητείας